GiliGold/VAD_KnessetCorpus huggingface dataset:
שאול יהלום:
בשעה 09:00 אני ישבתי כאן, אחרי שאדוני לא הגיע ב- 09:00 ולא פתח את הישיבה, קראו לי לראיון.
שאול יהלום:
יצאתי, ואז אדוני הגיע באמצע הראיון, ביקשתי שתי דקות.
דניאל בנלולו:
חבר הכנסת יהלום, בבדיקה שקיימתי יחד עם היועצת המשפטית לפני הדיון, זה לא היה לפי סעיף 148 ולא הייתי חייב פה הסכמה.
שאול יהלום:
בבקשה, שאל אותה.
נסים זאב:
סליחה, אני מודיע שאני לא הסכמתי.
נסים זאב:
היתה פה הטעייה כי הנושא היה לגבי זכות דיבור.
נסים זאב:
נאמר לי לבוא להצביע, ושכולם יכולים לדבר בנושא הזה.
דניאל בנלולו:
חבר הכנסת נסים זאב, לא קיבלת את רשות הדיבור.
יורי שטרן:
אני מבקש לא לחזור לדיון שהסתיים.
ארבל אסטרחן:
אני רואה הבדל גדול - ואמרתי זאת גם ליושב-ראש הוועדה - בין מה שביקש חבר הכנסת איתן בישיבה הקודמת לבין מה שהוא מבקש היום.
דניאל בנלולו:
זה בדיוק מה שאמר חברך למפלגה, חבר הכנסת זבולון אורלב, בפעם שעברה - שאין פה סתימת פיות, וצריך לתת לכולם לדבר, והוא הסכים לכך היום.
שאול יהלום:
מדובר על האם ועדת החוקה תביא הצעה בשם ועדת החוקה, או לא; האם זה צריך להיות לפי סעיף 148, בהסכמה - כן או לא.
שאול יהלום:
זאת השאלה.
ארבל אסטרחן:
בעצם, כל הדיון כולו, כל הישיבה המיוחדת הזאת - עניינה הבאת הצעה מוועדת החוקה.
ארבל אסטרחן:
זה עניינה של הישיבה, ולכן אני לא יודעת אם בכלל צריך לבוא לוועדת הכנסת.
ארבל אסטרחן:
כל הישיבה הזאת היא ישיבה מיוחדת שלא מן המניין, שזה עניינה.
נסים זאב:
אני מבקש להתייחס.
יורי שטרן:
לא.
דניאל בנלולו:
חבר הכנסת נסים זאב, אני אמרתי בתחילת דברי שאני מאפשר לחבר הכנסת שאול יהלום לשאול.
דניאל בנלולו:
הוא קיבל תשובה, ואני עובר לסעיף הבא.
שאול יהלום:
לא.
שאול יהלום:
אמרת שאני אוכל להגיב.
דניאל בנלולו:
חבר הכנסת יהלום.
שאול יהלום:
אתה לא נותן לי לדבר - לא צריך.
דניאל בנלולו:
נתתי לך לדבר.
דניאל בנלולו:
קיבלת תשובה מהיועצת המשפטית.
דניאל בנלולו:
תרצה אחר-כך לנהל אתי, יחד אתה, בדיקה נוספת - בבקשה.
שאול יהלום:
אין לי בעיה עם היועצת המשפטית.
שאול יהלום:
אני מבקש לומר שכל הרעיון שוועדת החוקה עסקה במשך הקדנציה האחרונה, וקיבלה תקציבים ממדינת ישראל ומהכנסת, היה שמעבירים את החוקה בהסכמה.
שאול יהלום:
בא כעת יושב-ראש ועדת החוקה ואומר: אני אביא הצעה שיוצרת אווירה מסוימת.
שאול יהלום:
הוא לא יגיד שיש מחלוקת, אלא הוא רוצה להביא החלטה כאילו זה בהסכמה.
דניאל בנלולו:
לא, זה לא נכון.
שאול יהלום:
בוודאי, אדוני יראה את ההצעה שהוא מציע ושהוא יביא בשם הוועדה.
שאול יהלום:
ייווצר מצב כאילו ועדת החוקה - - -
נסים זאב:
חבר ועדה לא יכול לדבר?
נסים זאב:
אני רוצה להבין.
נסים זאב:
אז מה אם אתה יושב-ראש, עם כל הכבוד.
נסים זאב:
אני מבקש ארבע-חמש פעמים לדבר.
נסים זאב:
זה לא בסדר מצדך, אני מוחה על כך.
דניאל בנלולו:
קיבלת את רשות הדיבור.
נסים זאב:
בסדר, אבל מותר לי להשלים משפט.
דניאל בנלולו:
אני מבקש ממך - אל תצעק.
דניאל בנלולו:
אתה רוצה לצאת - בבקשה.
נסים זאב:
אני לא צועק, אבל זה לא דבר שמקובל.
דניאל בנלולו:
אפשרתי לך לדבר כאשר דנו בסעיף הזה.
נסים זאב:
חבר הכנסת יהלום דיבר ארבע פעמים, אפשרת לו.
דניאל בנלולו:
אפשרתי לו כי הוא לא היה, והוא ביקש לדבר.
שאול יהלום:
נוצר כאן ההיפך משלוש שנים של עבודה והשקעה.
שאול יהלום:
בט"ו בשבט תתקיים כאילו ישיבה חגיגית, וזה יהיה רווי צעקות, רווי התכתשויות, רווי מחלוקות.
שאול יהלום:
אנחנו הצענו שהסיעות יכולות להגיב, אבל לא ועדה כי הוועדה יוצרת רושם.
שאול יהלום:
אם זה היה נעשה בדרך שהצענו - הצעות סיכום של הסיעות - זה היה עובר יפה ובשלום.
דניאל בנלולו:
אבל חבר הכנסת מיכאל איתן הסכים.
שאול יהלום:
בלי הצעה של ועדת החוקה.
דניאל בנלולו:
רק לציין לפרוטוקול - חבר הכנסת נסים זאב היה פה בזמן ההצבעה, והוא הצביע גם בעד.
דניאל בנלולו:
תודה רבה.
שאול יהלום:
הטענה שלי היתה מדוע לא המתנת לי שתי דקות.
דניאל בנלולו:
המתנתי לך יותר משתי דקות.
דניאל בנלולו:
הסעיף הבא - בקשת סיעת "הבית הלאומי" להכיר בה כמייצגת מפלגה בכנסת.
ארבל אסטרחן:
מצורפת הסכמת המפלגה.
דניאל בנלולו:
מי בעד הבקשה?
דניאל בנלולו:
בעד - 4
דניאל בנלולו:
נמנעים - אין
דניאל בנלולו:
הבקשה אושרה.
חמי דורון:
תודה רבה, אדוני.
חמי דורון:
אני רק מבקש לומר שחבר הכנסת יהלום לא היה בדיון הקודם, כשהיה חבר הכנסת זבולון אורלב.
חמי דורון:
הוויכוח היה האם תהיה הצעה אחת בלבד, או שגם הסיעות האחרות יוכלו להגיש הצעה.
חמי דורון:
הוא לא התנגד להצעת ההחלטה של ועדת החוקה, בתנאי שיהיו הצעות נוספות.
שאול יהלום:
רוצה שנקרא לו?
דניאל בנלולו:
אתה יכול לפתוח את פרוטוקול הישיבה.
דניאל בנלולו:
הסעיף הבא - קביעת מספר חברי סיעות "ישראל ביתנו" ו"האיחוד הלאומי".
ארבל אסטרחן:
כדאי להזכיר שהיא תיכנס בעקבות התפטרות חבר הכנסת נודלמן.
דניאל בנלולו:
"אבקש כי עם כניסתי לכנסת ה-16 כחברת כנסת, אשתייך לסיעת "ישראל ביתנו".
דניאל בנלולו:
כמובן, זה בעקבות פרישתו של חבר הכנסת נודלמן, שהיה שייך לסיעה.
ארבל אסטרחן:
היתה סיעת "האיחוד הלאומי".
ארבל אסטרחן:
היא התפלגה לשתי סיעות.
ארבל אסטרחן:
כעת צריך לקבוע לאיזה מהפלגים היא הולכת.
דניאל בנלולו:
"קביעה זו נדרשת לנוכח התפלגותה בהסכמה של הסיעה ביום 1 בפברואר 2006.
דניאל בנלולו:
בקשה זו מוגשת בהסכמתו של חבר הכנסת צבי הנדל, יושב-ראש סיעת "האיחוד הלאומי מולדת תקומה" ובהסכמתו של חבר הכנסת יורי שטרן, בא כוח סיעת "ישראל ביתנו".
דניאל בנלולו:
על החתום: אסתרינה טרטמן.
דניאל בנלולו:
נגד - אין
דניאל בנלולו:
בקשת אסתרינה טרטמן להשתייך לסיעת "ישראל ביתנו" נתקבלה.
דניאל בנלולו:
חבר הכנסת ד"ר אחמד טיבי מבקש: "בהתאם לסעיף 59 לחוק הכנסת הריני מבקש בזאת להתפלג מסיעת חד"ש-תע"ל, וזאת בהתאם להסכם אשר הוגש ליושב-ראש ועדת הבחירות עם הגשת הרשימה לכנסת ה-16, ולהכיר בתע"ל כסיעה נפרדת.
דניאל בנלולו:
הריני להודיעך בזאת כי בא כוח הסיעה הוא חבר הכנסת אחמד טיבי, וממלא-מקומו עורך-דין אוסמה סעדי, מזכ"ל תע"ל.
דניאל בנלולו:
"
ארבל אסטרחן:
בדקנו שבוועדת הבחירות אכן הוגש הסכם עם הגשת רשימת המועמדים בין המפלגות, באופן שמאפשר להתפלג לפי סעיף 59(2) לחוק הכנסת.
דניאל בנלולו:
בעד - רוב
דניאל בנלולו:
חברים, אני פותח את ישיבת ועדת הכנסת מס' 287.
דניאל בנלולו:
לצערי, לאור זה שלא הגיעו חברי כנסת – קוורום רצוי – על מנת לקבל את ההחלטות - - -
דני יתום:
תציין שאני הגעתי.
דניאל בנלולו:
אני מציין שחבר הכנסת דני יתום הופיע ביחד אתי.
דניאל בנלולו:
לאור זאת, איני יכול לקבל החלטות, אני נועל את הישיבה.
דניאל בנלולו:
תודה רבה לכולם.
דניאל בנלולו:
צהרים טובים לכולם.
דניאל בנלולו:
אני מבקש לפתוח את ישיבת ועדת הכנסת מס' 288.
דניאל בנלולו:
בפנינו, על סדר היום, שני נושאים שקשורים לאירועים הקשים שאירעו בעמונה ביום האחד בפברואר 2006.
דניאל בנלולו:
ביום רביעי שעבר, החליטה הכנסת להעביר לוועדת הכנסת הצעה להקים ועדת חקירה פרלמנטרית בנושא, בעקבות הצעת חברי הכנסת גדעון סער, אלי ישי וזבולון אורלב.
דניאל בנלולו:
בנוסף, פנו אלי חברי הכנסת אורי אריאל וחברי כנסת נוספים, בבקשה לדון בפגיעה בחברי הכנסת בעמונה.
דניאל בנלולו:
לפני ועדת הכנסת עומדות שתי אפשרויות.
דניאל בנלולו:
אחת: להסמיך את אחת הוועדות הקבועות בכנסת לשמש כוועדת חקירה, שתיים: לקבוע הרכב של עד תשעה חברי כנסת, שישמש כוועדת חקירה.
דניאל בנלולו:
לאחר שקיימתי דיונים עם המציעים ועם מרבית ראשי הסיעות, ולאור התקדים האחרון שבו הוחלט כי ועדת החוקה, חוק ומשפט, תשמש כוועדת חקירה פרלמנטרית לנושא גילוי השחיתות במדינה, מונחת בפניכם הצעה שלפיה ועדת החוץ והביטחון תוסמך כוועדת החקירה.
דניאל בנלולו:
יוזכר, כי בשנת 2000 הוסמכה ועדת העבודה והרווחה כוועדת חקירה לעניין יישומו של חוק ביטוח בריאות ממלכתי.
דניאל בנלולו:
אבקש לציין כי חבר הכנסת מג'אדלה, יושב ראש ועדת הפנים ואיכות הסביבה, ביקש כי ועדת הפנים תוסמך כוועדת חקירה.
דניאל בנלולו:
מונחת בפניכם גם הצעה לעניין סמכויותיה ותפקידיה של ועדת החקירה.
דניאל בנלולו:
אבקש להבהיר, כי בהקמת ועדת החקירה אין כל כוונה לפגוע בכוחות הביטחון, בשוטרים ובחיילים, אלא רק לבדוק את מעשי הדרג המדיני.
דניאל בנלולו:
לאור בקשתו של חבר הכנסת אורי אריאל, אני מציע, כי במנדט של ועדת החקירה ייאמר במפורש, כי היא תדון בנושא הפגיעה בחברי הכנסת.
דניאל בנלולו:
הדבר מופיע בנוסח המונח בפניכם.
דניאל בנלולו:
לפיכך, איני מוצא מקום לקיים דיון ענייני בנושא זה בוועדת הכנסת.
דניאל בנלולו:
אבקש כי הוועדה תאשר את הנוסח המונח בפניכם לעניין הרכב הוועדה, סמכויותיה ותפקידיה.
דניאל בנלולו:
חבר הכנסת שאול יהלום.
שאול יהלום:
אדוני היושב ראש, באופן עקרוני אני מסכים, אבל אני רוצה לקרוא את סעיף 97ג(ב), שהצעה זו, שהיא "יכול שתהא בדרך של הסמכת הוועדות הקבועות כוועדת חקירה, ובלבד שחבר הכנסת שהציע להקים את ועדת החקירה, יהיה חבר בהרכב".
שאול יהלום:
שני חברי הכנסת אמרו לי – גם גדעון סער שבין המציעים, וגם זבולון אורלב – אלי ישי הוא כבר בפנים – אז כדי לקיים את התנאי של 97ג(ב), למצוא את הדרך או להוסיף אותם לוועדה, או להחליף מישהו, כדי למלא את ה"בלבד".
דניאל בנלולו:
אני מבקש, חבר הכנסת שאול יהלום, נא לקרוא את כל הסעיף, סעיף (ב).
שאול יהלום:
בבקשה.
שאול יהלום:
"הצעה להקים ועדת חקירה, יכול שתהא בדרך של הסמכת אחת הוועדות הקבועות כוועדת חקירה, או - - -" – דרך שניה "בדרך של הצעת הרכב, במספר חברים שלא יעלה על תשעה, ואשר יכלול גם נציגים של סיעות בהתחשב ביחסי הכוחות, ובלבד - - -" – הבלבד כולל לגבי שתי ההצעות - - -
נורית אלשטיין:
לא.
שאול יהלום:
נו, באמת.
דניאל בנלולו:
היועצת המשפטית אומרת לך: לא.
שאול יהלום:
רגע אחד, קודם כל, אני קורא עברית.
שאול יהלום:
עדיין.
שאול יהלום:
עברית אני יכול לקרוא כמו היועצת המשפטית.
שאול יהלום:
אתה אומר ככה: בוא נוריד רגע את המיותר.
שאול יהלום:
"ואשר יכלול גם נציגים של סיעות בהתחשב ביחסי הכוחות" – למחוק את זה לצורך הקריאה.
שאול יהלום:
אז אני קורא שוב.
שאול יהלום:
"הצעה להקים ועדת חקירה, יכול שתהא בדרך של הסמכת אחת הוועדות הקבועות, או בדרך של הצעת הרכב במספר חברים שלא יעלה על תשעה - - - ובלבד, שחבר הכנסת שהציע, יהיה חבר בהרכב.
שאול יהלום:
זאת אומרת: כאן משפט התנאי המסיים הוא לגבי שניהם.
שאול יהלום:
כי בשתי האפשרויות יכול להיות שלא יהיה החבר המציע, ולכן שתי האפשרויות מתבקשות, שהחבר המציע יהיה חבר בתוכן.
דניאל בנלולו:
אולי היועצת המשפטית תשיב בסוף.
דניאל בנלולו:
בבקשה, חבר הכנסת אחמד טיבי.
אחמד טיבי:
אני מודה לאדוני.
אחמד טיבי:
למרות התהום הפוליטית שפעורה בינינו לבין חברי הכנסת שנפגעו בהתנחלויות, אמרתי שאני מגנה את הפגיעה בהם.
אחמד טיבי:
וזו, אגב, אמירה שלא נאמרה קודם, כשאנחנו נפגענו באירועים.
אחמד טיבי:
אבל, עצם העובדה שרק בשל פגיעה בחברי כנסת מן הימין פתאום יש קול זעקה ורצון להקים ועדות, ומזמנים אנשים – אגב, טוב שמוזמנים בכירים לוועדה הזאת, טוב שהם באים.
אחמד טיבי:
פעם הגיע הרמטכ"ל בגלל שלא נתנו לחבר הכנסת אריה אלדד לעבור דרך מחסום.
אחמד טיבי:
הרמטכ"ל בעצמו הופיע פה.
אחמד טיבי:
זה דבר חסר תקדים.
אחמד טיבי:
אני חושב שזה כבוד לוועדה, אבל לפני אריה אלדד נפגעו כמה חברי כנסת וקצינים זוטרים הגיעו לפה ודחו את הטענות שלנו על הסף.
אחמד טיבי:
יש כאן מוסר כפול.
אחמד טיבי:
יש כאן חברי כנסת שאם הם נפגעים או זכויותיהם נפגעות או חסינותם נפגעת, אז יש מקום לחקירה, ובכירי הסגל הפיקודי מכבדים את הוועדה בנוכחותם ויש זעקה ציבורית, כאשר אחרים – המצב הוא לא כך.
אחמד טיבי:
למרות זאת, אני התנגדתי להקמת ועדת חקירה פרלמנטרית והצבעתי נגד.
אחמד טיבי:
ואני אגיש הסתייגות להסרה.
אחמד טיבי:
אבל, לחילופי חילופין אדוני, אין כמו חברי הכנסת הערביים בהכרת הנושא הזה.
אחמד טיבי:
אנחנו חשנו את זה על בשרנו.
אחמד טיבי:
ולכן, בהרכב של הוועדה הזאת, היושב ראש חייב להיות חבר כנסת ערבי, ורוב חברי הוועדה חייבים להיות חברי כנסת ערביים.
אחמד טיבי:
ואתה רוצה – אני אציע לך הרכב שמי.
אחמד טיבי:
זה בסדר, אגב, שיהיו אחד או שניים יהודים.
אחמד טיבי:
אין בעיה.
גלעד ארדן:
אבל אתם בלבנון, רוב הזמן.
גלעד ארדן:
לא תהיו בארץ.
רוני בר-און:
אתה צריך, אתה צריך להציע הרכב שמי.
אחמד טיבי:
אני מוכן לגלות נדיבות לב, שיהיו אחד או שניים יהודים בוועדה הזאת.
אחמד טיבי:
שבעה ערבים ושני יהודים.
אחמד טיבי:
כולם מוכים.
דניאל בנלולו:
תודה רבה, אדוני.
דניאל בנלולו:
אתה תציע אחר כך את ההרכב, אם תרצה.
דניאל בנלולו:
חבר הכנסת אורון, בבקשה.
חיים אורון:
אני רוצה להגיד לידידי חבר הכנסת טיבי, שתי הערות.
חיים אורון:
האחת: ההסתייגות להקמת הוועדה היא לא הסתייגות טכנית במליאה.
חיים אורון:
לוועדת הכנסת יש סמכות – ואני מעלה את ההצעה הזאת לדיון – לקבל החלטה שלא להקים ועדת חקירה.
חיים אורון:
זה מופיע בסעיף 97ג(א).
חיים אורון:
המלצה להסיר את ההצעה מסדר היום.
חיים אורון:
אדוני היושב ראש, אין פה ועדה ואין חקירה.
חיים אורון:
יש פה מערכת בחירות שהיא לגיטימית לחלוטין, וראוי להשתמש בה ברוב הכלים, אבל אני מציע שלא בכל הכלים.
חיים אורון:
הנושא שעומד על הפרק הוא במרכז מערכת הבחירות.
חיים אורון:
צריך לפנות מאחזים לא חוקיים, לא צריך לפנות אותם, מפנים אותם יותר מדי באלימות, פחות מדי באלימות, הממשלה דיברה יותר מדי – אני, למשל, חושב שהממשלה דיברה הרבה יותר מדי בחברון.
חיים אורון:
אני גם רוצה להגיש הסתייגות.
חיים אורון:
אני גם מבקש להגיש הסתייגות שאני מבקש גם לדון בהידברות של דרגים צבאיים, שאגב, היועץ המשפטי לממשלה מכחיש אותם, עם המתנחלים בחברון, שלפי דעתי כל מעשיהם בפשע יסודם, כל הנוכחות שם היא דבר נורא, וניהלו אתם משא ומתן.
חיים אורון:
רוצים את כל זה להפוך עכשיו לוועדת חקירה פרלמנטרית בהרכב פוליטי?
חיים אורון:
שיובל שטייניץ יהיה יושב ראש, וגדעון יהיה הסנגור, וגם הקטגור וגם השופט, ונקרא לזה ועדת חקירה?
חיים אורון:
אני מודה, יש לי יחס מאד אמביוולנטי לוועדות חקירה פרלמנטריות - - -
דניאל בנלולו:
אני אמרתי שאני אטיל את זה על אחת מהוועדות – ועדת החוץ והביטחון.
דניאל בנלולו:
מה הבעיה אם ד"ר יובל שטייניץ?
דניאל בנלולו:
אמרתי כשלא היית כאן, שיש בפני גם הצעה להטיל את זה על ועדת הפנים.
חיים אורון:
אני אגיד תכף איזו ועדה.
חיים אורון:
אבל אני קודם כל מעיר את ההערה לגופה.
חיים אורון:
אולי ניתן – הבחירות מתקרבות, ואנחנו בפורום קצת פחות מתלהם מאשר מליאת הכנסת – אף אחד לא יחקוק פה שום דבר, אין שום כלי לחקוק פה משהו.
חיים אורון:
כל התרגיל הזה, כל תכליתו, היא אולי להטיל אימה על המשטרה – אני מקווה שהיא לא תאויים.
חיים אורון:
אגב, גם כל האמירה שלך, אדוני היושב ראש, שחוקרים רק את הדרג המדיני, לא את המשטרה – איפה בדיוק ההפרדה בין הדרג המדיני למשטרה?
חיים אורון:
אצל המפכ"ל?
חיים אורון:
אצל הרמטכ"ל?
חיים אורון:
איפה זה נגמר בדיוק?
דניאל בנלולו:
איפה זה נגמר?
דניאל בנלולו:
הוועדה תחליט.
חיים אורון:
עכשיו הבנתי.
חיים אורון:
לכן, אדוני, ההערה הראשונה שלי – אני מבקש להצביע על עצם הקמת הוועדה.
חיים אורון:
וארבל – אני לא יודע מי כותב פה את ההסתייגות, אני מבקש הסתייגות, ראשונה, שלא להקים ועדת חקירה בכלל.
חיים אורון:
ההסתייגות השניה – אם כבר מדובר על המשטרה, אז המקום היחידי בכנסת, על פי תקנון הכנסת – וזה לחילופין, כי אני נגד הקמת ועדה בכלל – היא ועדת הפנים ואיכות הסביבה.
חיים אורון:
זה המקום הטבעי.
חיים אורון:
אגב, יש לזה גם יתרון שאפשר להיענות לבקשתו של אחמד טיבי.
חיים אורון:
בראש הוועדה עומד אחד מחברי הכנסת החברים הבולטים.
אחמד טיבי:
הוא לא הוכה, אבל הוא יוכה.
חיים אורון:
ואז אני מציע, גם מבחינת נאמנות לתקנון הכנסת, שנושא המשטרה הוא באחריות ועדת הפנים, וגם כדי לתת את האופי הנכון לנושא הזה – ואני בכל זאת פונה עכשיו אל היושב ראש: קראתי ושמעתי, ויצא לי גם לשמוע ממישהו – את התחושות הקשות שישנן במשטרת ישראל ממה שקורה פה.
חיים אורון:
בדרך כלל – יש פה חילופי תפקידים מאד משונים – אני מנסה לא לשחק את המשחקים האלה, גם אם אני באופוזיציה או בקואליציה.
חיים אורון:
יש דברים, אדוני היושב ראש – ואני יודע שגם אתה רגיש לזה – יש דברים שאם עוברים אותם פעם אחת, לא יודעים איך עוברים אותם פעם אחרת.
חיים אורון:
גלגל המזלות מסתובב.
חיים אורון:
כל אחד יציע כל פעם, כלפי כל גורם, משטרתי או אחר, פניות לחקור את התנהגותו.
חיים אורון:
הוויכוח המדיני הוא היום בעיצומו.
חיים אורון:
הוא במערכת הבחירות, תוצאות הבחירות, כנראה, גם יושפעו ממה שקרה בעמונה.
חיים אורון:
אגב, בכלל זה נורא מעניין.
חיים אורון:
הימין מאשים את ראש הממשלה, שהוא עשה מה שעשה בעמונה מנימוקים אלקטורליים.
חיים אורון:
זאת אומרת, אתם מרגישים שהרוב בציבור חושב - - -
גלעד ארדן:
שאין לו יכולת מנהיגות.
חיים אורון:
שפינוי מאחזים זה טוב.
חיים אורון:
כמה שנים חלמתי על זה.
חיים אורון:
שהרוב יחשוב שפינוי מאחזים זה טוב לבחירות.
דניאל בנלולו:
חבר הכנסת דני יתום, בבקשה.
דני יתום:
אני מתנגד להקמת ועדת חקירה.
דני יתום:
אבל טרם אני אבהיר את ההסתייגות שלי – בנוסף לכך שהעברתי את ההסתייגות בכתב לארבל – אני מבקש להעיר משהו על כתב הסמכות של ועדת החקירה.
דני יתום:
ועדה שמתמקדת בדרך קבלת ההחלטות של הדרג המדיני והפיקודי, משמע שהיא חוקרת את כל המשטרה ואת כל הצבא, מכיוון שהדרג הפיקודי יורד עד למטה.
דני יתום:
אני מציע שלא נאחז עיניים.
דני יתום:
כל מי שמציע ועדת חקירה בנוסח הזה, מציע בעצם לרדת לחקירתם של המ"כפים, מפקדי הכיתות במשטרה, מקביליהם, רבי השוטרים וכיוצא באלה הדברים.
דני יתום:
אני מכיר ועדות חקירה.
דני יתום:
הייתי גם בצד הנחקר וגם בצד החוקר, הרבה פעמים.
דני יתום:
ואני אומר לכם: אנחנו יוצאים ממשהו לא מוגדר, ואנחנו נגיע בסופו של דבר לכך שאת המים אנחנו נשפוך לפתחם של המשטרה והצבא, גם אם זה לא מה שמתכוונים מציעי ועדת החקירה.
דני יתום:
הרבה יותר קל לבוא בטענות למי שאיננו יכול להתגונן.
דני יתום:
ואנחנו, תפקידנו להגן עליהם.
דני יתום:
אחד מהתפקידים של הכנסת והדרגים הפוליטיים, הוא להגן על אלה שמקבלים הנחיות ופקודות.
דני יתום:
ולכן, ברגע שמופיע כאן דרג פיקודי, פירוש הדבר שאנחנו פותחים פתח לחקירת כל המשטרה וכל הצבא.
שאול יהלום:
מה אתה מציע?
דני יתום:
אני מציע שלא תהיה ועדת חקירה בכלל, אבל אני מנסה, דרך הניסוח של כתב המינוי, להפוך את הוועדה ללא רלוונטית.
שאול יהלום:
- - -
דניאל בנלולו:
חבר הכנסת יהלום, אל תפריע לו.
דני יתום:
לא סיימתי.
דני יתום:
לגבי הדרג המדיני: לא המצאתי את זה, וכבר דיברנו על זה – הרי מדובר כאן על חקירה פוליטית, אדוני יושב ראש הוועדה.
דני יתום:
מדובר על חקירה פוליטית.
דני יתום:
אני, לכאורה, צריך להיות אחד הראשונים לקפוץ על הרעיון, כי אני באופוזיציה, ואני רוצה לפגוע בקואליציה.
דני יתום:
אבל, יש לי גם אחריות, ואני רוצה להביא לידי ביטוי את האחריות הזאת, למרות שאני באופוזיציה.
דני יתום:
ואני חושב שבתקופה הזאת, חקירת פוליטיקאים על ידי פוליטיקאים, היא דבר שיכול להסתיים רק בתוצאה אחת.
דני יתום:
והתוצאה היא שהשיקולים שינחו את הפוליטיקאים יהיו שיקולים פוליטיים ולא שיקולים עניינים.
דני יתום:
זה לא אומר שבימים רגילים לא יכולה להיות ועדת חקירה שחוקרת, בין היתר, גם פוליטיקאים.
דני יתום:
כבר היו דברים מעולם.
דני יתום:
אבל, להגדיר את הוועדה כמי שחוקרת רק את הדרג המדיני – הרי הדרג המדיני הוא הדרג הפוליטי.
דני יתום:
זה לא דרג אחר, זה הדרג הפוליטי.
דני יתום:
ואני יודע בדיוק מה יהיה.
דני יתום:
בוועדת חוץ וביטחון, אלה שתומכים בדרג הפוליטי יהיו בעדו, ואלה שנגד הדרג הפוליטי, יהיו נגדו.
דני יתום:
וחבל.
דני יתום:
אנחנו נבזבז את הזמן לריק ואנחנו נעשה צחוק מהכנסת, וצחוק מוועדותיה.
דני יתום:
לכן, ההצעה שלי, אדוני היושב ראש – יש לי שתי הצעות.
דני יתום:
הסתייגות אחת, היא להסיר לחלוטין מסדר היום את ההצבעה על ההצעה שמדברת על הקמת ועדת חקירה.
דניאל בנלולו:
אתה מבקש בעצם להסיר.
דניאל בנלולו:
לא לבטל את ההצבעה, להסיר.
דני יתום:
להסיר, נכון.
דני יתום:
אבל, לחילופין, אם זה לא יתקבל, להטיל על ועדת החוץ והביטחון – לא כוועדת חקירה, אלא כוועדת כנסת, לבדוק את אירועי עמונה.
דניאל בנלולו:
חבר הכנסת אפרים סנה, בבקשה.
אפרים סנה:
לפי סעיף 97ג(א) אני מציע להביא למליאה הצעה להסיר את ההצעה מסדר היום.
דניאל בנלולו:
חברת הכנסת קולט אביטל, בבקשה.
קולט אביטל:
אני רוצה להגיד משהו כמי שעמדה בראש ועדת חקירה.
קולט אביטל:
יש הבדל בין ועדות חקירה ממלכתיות ובין ועדות חקירה של הכנסת.
קולט אביטל:
לוועדת חקירה כזו אין כלים לחקור את הדרג המדיני, זה אל"ף.
קולט אביטל:
בי"ת: אין לה גם את הסמכויות הנדרשות.
קולט אביטל:
אתם יכולים עד מחר להקים ועדת חקירה כזו.
קולט אביטל:
אם שר או הדרג המדיני לא ירצה להופיע בפני ועדה כזו, הוא לא יופיע.
קולט אביטל:
עד השלב הזה, אף ועדה בכנסת לא חקרה את תהליך קבלת ההחלטות של פוליטיקאים, של הממשלה.
קולט אביטל:
לכן, כיוון שאין לה את הכלים ואין לה את הסמכויות, היא מיותרת לחלוטין.
קולט אביטל:
ולפיכך, גם אני מציעה להסיר את זה מעל סדר היום.
דניאל בנלולו:
חבר הכנסת אריה אלדד, בבקשה.
אריה אלדד:
תודה, אדוני היושב ראש.
אריה אלדד:
חבר הכנסת דני יתום אמר: "אסור לנו להקים ועדת חקירה כזאת, כי אי אפשר לדעת לאן היא תגיע".
אריה אלדד:
אי אפשר לדעת מה המסקנות שהיא תגיע אליהן.
אריה אלדד:
זה עלול להתגלגל למקומות שאנחנו לא רוצים.
אריה אלדד:
והיא הנותנת למה אנחנו זקוקים לוועדת חקירה כזאת.
אריה אלדד:
מה מבקש חבר הכנסת יתום?
אריה אלדד:
לחקור רק דברים - - -
דני יתום:
מה שאמרתי זה שאי אפשר לדעת לאן היא תגיע בקשר לכוחות הביטחון.
דניאל בנלולו:
חבר הכנסת יתום, חבר הכנסת אלדד לא הפריע לך.
דניאל בנלולו:
אני מבקש לתת לו לומר את דברו.
דני יתום:
אבל הוא מצטט אותי, אז יש לי זכות התגובה.
אריה אלדד:
אני מזכיר, שכשדנו כאן בוועדת החקירה בנושא השחיתות, אמרו: בשחיתות אי אפשר לדון בכנסת, כי זה עניין פוליטי.
אריה אלדד:
אלימות משטרה, אסור לדון בזה כי זה עניין פוליטי.
אריה אלדד:
במה מותר לדון פה?
אריה אלדד:
בדברים שמותר לטחון מים, וממילא לא קורה בהם שום דבר כמו: "המאבק בנגע הסמים".
קולט אביטל:
אבל אין את הסמכויות.
אריה אלדד:
אפשר לדבר עשרים שנה על המאבק בנגע הסמים.
אריה אלדד:
העיקר שלא יהיו שום מסקנות.
אריה אלדד:
אם הממשלה הייתה מסכימה לוועדת חקירה ממלכתית – אני מסכים שזאת ועדה ראויה יותר.
אריה אלדד:
אבל הדרג הפוליטי מתחמק מדיון כזה, משום שהוא חושש מהמסקנות.
אריה אלדד:
ועדת חקירה פרלמנטרית כזאת, גם אם היא איננה יכולה היום, בסמכויותיה, לזמן ולחקור עדים בניגוד לרצונם, יש לה משקל ציבורי עצום.
אריה אלדד:
וכשיבוא שר ויגיד: אינני רוצה להופיע בפני ועדת החקירה הפרלמנטרית, ציבורית הוא יהיה משול למי שאמר: אני שומר על זכות השתיקה.
אריה אלדד:
ועם ישראל מבין מה זה לשמור על זכות השתיקה.
אריה אלדד:
לכן, אני מבקש להקים את הוועדה על פי ההצעה.
אריה אלדד:
הסתייגות אחת: אני מציע שעניין הפגיעה בחברי הכנסת יידון, לא במשמעות הכללית של פגיעה בחברי כנסת שיכולה להידון בוועדה, אלא באותה משמעות שהתקיים כאן דיון ביחס לנהלים לפעילותם של חברי כנסת בתקופת ההתנתקות.
אריה אלדד:
היה דיון כזה, הוא הביא תועלת בשעתו, נדמה לי שדיון נוסף שבו יסתבר מה עשו בחברי הכנסת בעמונה, ואיך אפשר למנוע דברים כאלה באירועים נוספים שאולמרט מתכנן לנו בעתיד הקרוב – נדמה לי שדיון כזה הוא ראוי, בשביל לשמור על חוק חסינות חברי הכנסת כדי שכולנו פה נוכל לתפקד.
דניאל בנלולו:
חבר הכנסת גאלב מג'אדלה, בבקשה.
דניאל בנלולו:
יושב ראש ועדת הפנים ואיכות הסביבה.
גאלב מג'אדלה:
אדוני היושב ראש, אני רוצה להבהיר, שאני התנגדתי לוועדת החקירה במליאה.
גאלב מג'אדלה:
ואני עומד בדעתי ודעתי לא השתנתה, והנימוקים עמי, ואני לא אגיד את הנימוקים, וגם יש לי הרבה מה להגיד בכל הנושא שעד עכשיו התייצבו חברי ועמיתי חברי הכנסת.
משה כחלון:
ואם זו ועדת הפנים, אתה תתמוך?
גאלב מג'אדלה:
לא, לא.
גאלב מג'אדלה:
זה לחילופין.
גאלב מג'אדלה:
סליחה.
משה כחלון:
אני שואל.
גאלב מג'אדלה:
אני עונה לך.
גאלב מג'אדלה:
יש הבדל עצום בין כשאני ממלא את תפקידי כיושב ראש ועדה על הצד הטוב ביותר, לבין דעתי הפרטית.
גאלב מג'אדלה:
ולכן, אדוני היושב ראש, אני אומר לך ואני מזהיר - - -
דניאל בנלולו:
מזהיר?
גאלב מג'אדלה:
מזהיר.
גאלב מג'אדלה:
מזהיר מלשון אזהרה.
אחמד טיבי:
תתריע.
גאלב מג'אדלה:
שלא תהיינה אי הבנות: ועדת הפנים לא מתכוונת בעניין זה לעבור לסדר.
דניאל בנלולו:
חבר הכנסת דוד טל, בבקשה.
דוד טל:
אדוני היושב ראש, אני מצטרף לחברי.
דוד טל:
אני מתנגד להקמת ועדת חקירה כזאת.
דוד טל:
אני מניח שכולנו מבינים שברור שזה איזשהו קמפיין ציבורי נגד כוחות הביטחון ונגד האנשים שיושבים כאן, הגם שאמרת - - -
גלעד ארדן:
נגד אולמרט, לא נגד כוחות הביטחון.
דוד טל:
חבר הכנסת ארדן, אני הפרעתי לך?
דוד טל:
למה?
גלעד ארדן:
אתה מייחס לי קמפיין נגד כוחות הביטחון וזו לא המטרה שלי.
דניאל בנלולו:
חבר הכנסת ארדן, בבקשה.
דוד טל:
אדוני היושב ראש, זה איזשהו מסע, איזשהו קמפיין, מפני שכנראה העיניים כולן נשואות לסקרים, וכדברי אחד מחברי מהליכוד, שאמר לי: תנו לנו משהו.
דוד טל:
משהו תנו לנו – את המשהו הזה הייתי נותן לכם, להוסיף עוד כמה מנדטים, אבל לא על גבם של אנשי המשטרה.
דוד טל:
לא על גבם של - - -
גלעד ארדן:
אבן ממה אתם מפחדים?
גלעד ארדן:
אם הכל בסדר - - - המתנחלים – ממה אתם מפחדים כל כך?
גלעד ארדן:
מה אתם מסתירים?
דוד טל:
מעבר לכך, אדוני היושב ראש - - -
רוני בר-און:
גלעד, גלעד, אתה - - -
גדעון סער:
אתה כבר לא מנהל את הוועדה הזאת, אדוני השר.
גדעון סער:
אני עדיין לא יודע באיזה כובע אתה יושב פה.
דניאל בנלולו:
אני כבר איימתי שאני אוציא אותו החוצה עוד מעט.
דוד טל:
מעבר לכך אני רוצה לבקש את חוות דעתה המשפטית של היועצת המשפטית:
דוד טל:
סיעת קדימה לא מיוצגת כרגע על פי משקלה בכנסת, ואני סבור שדיון חשוב שכזה – אני מבקש לשמוע את חוות דעתה של היועצת המשפטית בנושא הזה.
דוד טל:
היות והסיעה שלנו לא מיוצגת לפי משקלה בכנסת, אני מבקש לדעת אם אפשר בהצבעה כזאת, שיהיה לנו את הייצוג המתאים.
דניאל בנלולו:
חבר הכנסת גורלובסקי בבקשה.
מיכאל גורלובסקי:
אדוני היושב ראש, אני רוצה להגיד שאני נמצא פה לא בגלל שכל כך מזעזעת אותי פגיעה בחברי הכנסת.
מיכאל גורלובסקי:
פגיעה בחברי הכנסת במדינה הזאת הפכה להיות ספורט לאומי.
קולט אביטל:
בסדר, יש גם חברי כנסת שפוגעים בכנסת.
מיכאל גורלובסקי:
פגיעה מילולית, פגיעה במכות.
דניאל בנלולו:
תודה רבה .
דניאל בנלולו:
חבר הכנסת גלעד ארדן, בבקשה.
גלעד ארדן:
תודה אדוני היושב ראש.
גלעד ארדן:
קודם כל, אני מצטרף לבקשה להקים את ועדת החקירה.
גלעד ארדן:
אני חושב שהרעיון להטיל אותה על ועדת החוץ והביטחון, הוא הרעיון הנכון.
דוד טל:
למה, אבל ועדת הפנים דנה בכל נושא המשטרה.
דניאל בנלולו:
חבר הכנסת דוד טל.
גלעד ארדן:
פעם נעשה ועדת חקירה פרלמנטרית על חברי כנסת שעוברים מכל מיני מקומות לכל מיני מקומות, אבל זה לא הנושא כרגע.
קולט אביטל:
- - -
דניאל בנלולו:
חברת הכנסת קולט אביטל, את לא יכולה להפריע לכל אחד.
דניאל בנלולו:
את מפריעה לכל אחד.
גלעד ארדן:
ועדת חקירה פרלמנטרית, הרי לא מעמידה לדין אף אחד, היא לא שולחת לכלא אף אחד.
גלעד ארדן:
התפקיד שלה, בדיוק כמו התפקיד של הכנסת, הוא להוות כלי בקרה ופיקוח על הרשות המבצעת.
גלעד ארדן:
ועכשיו, אני רוצה לדעת לגבי מה שקרה פה ברשות המבצעת: הרי גם מי שתומך בפינוי – אפילו התנחלויות קבע, על אחת כמה וכמה מי שתומך בפינוי מאחזים לא חוקיים, ודרך אגב: גם הליכוד תומך בפינוי מאחזים כאלה.
גלעד ארדן:
אבל גם מי שתומך – ולא במקרה הקריאה הראשונה להקמת ועדת חקירה יצאה מפרופ' יולי תמיר.
חיים אורון:
אף אחד לא מושלם.
גלעד ארדן:
כי הקריאה הזאת היא בכלל לא על בסיס פוליטי, היא על בסיס שיש גם גבולות לאן אנחנו חוששים, או רוצים, שהמדינה הזאת תידרדר.
גלעד ארדן:
וכל מי שמבין לא צריך להיות בעל רקע צבאי מהולל, כמו של אהוד אולמרט, לא צריך להיות בשביל לדעת, שאת הפינוי הזה אפשר היה גם לגמור - - -
קריאה:
מה הרקע הצבאי שלך?
גלעד ארדן:
אפשר היה גם לגמור עם הרבה פחות נפגעים.
גדעון סער:
מה קרה?
דניאל בנלולו:
חברי הכנסת, אני מבקש.
דניאל בנלולו:
מי שמפריע בפעם הבאה, אני מוציא אותו החוצה.
דניאל בנלולו:
חבר הכנסת סער, חבר הכנסת והבה.
דניאל בנלולו:
אדוני השר.
גלעד ארדן:
אדוני היושב ראש, לא במקרה – וכל מי שנמצא פה בחדר הזה, כולל אנשים מהשמאל, יודע שאת הפינוי הזה אפשר היה לעשות עם הרבה פחות נפגעים.